CELEX: 62012TN0030
Language: bg
Date: 2012-01-19 00:00:00
Title: Дело T-30/12: Жалба, подадена на 19 януари 2012 г. — IDT Biologika/Комисия

24.3.2012   
            
            
               BG
            
            
               Официален вестник на Европейския съюз
            
            
               C 89/28
            
         Жалба, подадена на 19 януари 2012 г. — IDT Biologika/Комисия
   (Дело T-30/12)
   2012/C 89/46
   Език на производството: немски
   
      Страни
   
   
      Жалбоподател: IDT Biologika GmbH (Десау-Рослау, Германия) (представители: R. Gross и T. Kroupa, Rechtsanwälte)
   
      Ответник: Европейска комисия
   
      Искания на жалбоподателя
   
   Жалбоподателят моли Общия съд:
   
               —
            
            
               да отмени решението на делегацията на Европейския съюз в Република Сърбия от 5 октомври 2011 г., с което, от една страна, се отхвърля подадената от IDT Biologika GmbH оферта за лот № 1 от процедура за възлагане на обществена поръчка, референтен номер EuropAid/130686/C/SUP/RS Re-Launch LOT 1 във връзка с доставката на ваксини против бяс за нуждите на Министерството на земеделието, горите и водите на Република Сърбия, получател на помощта, и от друга, въпросната поръчка се възлага на обединение от различни дружества под ръководството на „Biovet a. s.“;
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят посочва, че е допуснато нарушение на член 252, параграф 3 от Регламент (ЕО, Евратом) № 2342/2002 (1), тъй като спечелилата оферта не отговаряла на техническите изисквания, изложени в документацията за обществената поръчка — от една страна, що се отнася до изискването за липса на вирулентност за човека на предлаганата ваксина, и от друга, що се отнася до изискваните разрешения, поради което посочената оферта не трябвало да бъде разглеждана.
   На следващо място, разглеждането на спечелилата оферта на консорциума под ръководството на „Biovet a. s.“ довело до неравно третиране при сравнението на цените, тъй като единствено подадената от жалбоподателя оферта отговаряла на всички фактически изисквания във връзка с техническите спецификации на процесната процедура за възлагане на обществена поръчка, и следователно била единствената оферта, съобразена с изискванията на споменатата процедура.
   
      (1)  Регламент (ЕО, Евратом) № 2342/2002 на Комисията от 23 декември 2002 година относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (ОВ L 357, стр. 1; Специално издание на български език, 2007 г., глава 1, том 4, стр. 3).